Libreville la xe la cavedal del Gabon. Libreville la xe anca on porto importante sul fiume Gabon e on marcà groso de legno tropicale. La zona la xera abità da i mpongwé, che i ga venduo la tera a i francexi par costruir el Forte d’Aumale in tel 1839. La sità la xe stà costruia rente al forte par el marcà de legname e quelo de i sciavi. En tel 1948, el vilagio el xe stà ciamà Libreville – sità libara – copiando el nome de Freetown, par la presensa de s-ciavi libarà. En tel 1960, ano de l’indipendensa, la xera oncora na sitadina de 30 000 anime. Ancò, co mezo milion de abitanti, Libreville la ga pi de la metà de la popolasion nasionale. Libreville la vive grasie al porto – esportasion de legname, cacao e goma – ma anca par le segherie e la pesca.